Aglam n uwadem ɣer Murad Irnaten yuɣ amkan-is deg tullisin n wammud Di lǧerra-k ay awal. Ɣas ma yemgarad uswir n uglam seg tullist ɣer tayeḍ maca akken yebɣu yili yella uglam ɣer umaru-agi. Awadem iga-as azal Murad Irnaten seg tama n uglam, tuget n yiwudam ttwagelmen-d, wa iga-as tarudemt, wa iglem-d ṭṭbiɛa, wa d tafekka wayeḍ d tigawin, llan yiwudam i ijemlen akk leṣnaf-agi, llan wid i ɣer i d-yuɣal kan yiwen neɣ sin.